En mand tænker sig nok om en ekstra gang inden han ryger i sengen igen. En brand opstod på grund af rygningen, og manden er nu sigtet for at være for uforsigtig.

Tidligt her til morgen udbrød der brand i tre lejemål i en villa i Dybvad. - Vi får anmeldelse om, at der er brand på en førstesal i en villa. Beboeren har reddet sig ud. Det viser sig, at han har røget i sengen og det har så fået fat i dynen, siger vagtchef Peter Redder ved Nordjyllands Politi til TV2/Nord. Beboeren af lejligheden på førstesalen i villaen er ikke kommet noget til, selvom han dog kom en tur på sygehuset for at blive tjekket for røgforgiftning. Han er nu sigtet efter brandlovgivningen for uforsigtighed.